Peter Szijjarto: Budapesta nu îl sprijină pe Mark Rutte în cursa pentru funcția de secretar general al NATO / "A vrut să îngenuncheze Ungaria"
Guvernul de la Budapesta nu îl poate sprijini pe premierul olandez Mark Rutte să devină secretar general al NATO, a anunțat ministrul de externe ungar, Peter Szijjarto, transmite Reuters.
"Cu siguranță nu putem susține alegerea unui om care a vrut să îngenuncheze Ungaria în poziția de secretar general al NATO", a declarat Szijjarto, într-o conferință de presă.
Ministrul se referă la criticile dure aduse de Rutte Budapestei, în chestiunea statului de drept. În 2021, el a spus că Ungaria "nu mai are loc în UE".
Rutte a reacționat după ce majoritatea Fidesz, partidul lui Viktor Orban, din Adunarea Națională a adoptat așa-numita "lege a protecției copilului", în care s-au adăugat pasaje homofobe, care stigmatizau minoritățile sexuale. Premierul olandez a mai spus atunci că "Ungaria trebuie adusă în genunchi".
Mark Rutte este susținut de SUA, Marea Britanie și Germania pentru a fi succesorul lui Jens Stoltenberg la conducerea NATO.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen BankCitește și...
Viktor Orban: Hegemonia occidentală a luat sfârşit, iar Ungaria îşi va întări alianţa cu alte ţări suveraniste
Politico: Cei mai noi membri ai UE se revoltă în fața probabilei numiri a premierului olandez Mark Rutte la șefia NATO/ "Suntem sau nu suntem egali?", se întreabă unii est europeni/ "Ce credibilitate morală are tipul ăsta?"
© 2024 G4Media.ro - Toate drepturile rezervate
Acest site foloseşte cookie-uri.
Website găzduit de Presslabs.